
Informasjon om retningslinjer for personvern for ansatte som bruker kjøretøy med elektronisk kjørebok  

 

Fordeler med elektronisk kjørebok for både ansatte og bedrift  
Bruk av elektronisk kjørebok i bedriftens kjøretøy, eller privat kjøretøy som benyttes i arbeidet/tjenesten, medfører en rekke fordeler både for bedriften og de ansatte.   

For den ansatte kan det innebære redusert firmabilskatt eller sikkerhet for å unngå tilbakevirkende kraft av firmabilskatt ved eventuell etterkontroll av Skatteetaten. For både de ansatte og bedriften kan det også være nyttig å kunne dokumentere tilstedeværelse på ulike adresser ovenfor oppdragsgiver, kunne vurdere hvem som er nærmest et oppdrag, bemanningsplanlegging og liknende.   

Personvern 
Innføring og bruk av elektronisk kjørebok er underlagt reglene for kontrolltiltak i arbeidsmiljøloven §§ 9- og 9-2. I tillegg innebærer bruk av elektronisk kjørebok en innsamling og behandling av personopplysninger, og dermed også underlagt personvernforordningen. Denne pålegger arbeidsgiver pikter og deg som arbeidstaker visse rettigheter.   

Du kan lese mer om dine rettigheter og virksomhetenes plikter her:  
Datatilsynet - personvern og informasjonssikkerhet | Datatilsynet  

 
Hovedregler 

· Arbeidsgivere har plikt til å gi ansatte god informasjon. Det vil særlig bety å gi god informasjon om hva som er formålet med innsamlingen og behandlingen av persondata. 

· Formålet skal være spesifisert og uttrykkelig angitt. Hva som er formålet, vil være styrende for hva informasjonen kan brukes til. Innsamlede opplysninger kan ikke brukes til nye, uforenlige formål.     

· Det må finnes minst ett rettslig grunnlag for at behandlingen skal være lovlig. Bruken må også anses som nødvendig og balansert i forhold til arbeidstakers interesser.    


Her angir vi de vanligste eksempler på rettslig grunnlag, også kalt behandlingsgrunnlag, etter personvernlovgivningen: 

· Rettslig forpliktelse:    
Arbeidsgiver kan være forpliktet til å installere sporingsteknologi for å overholde sine rettslige forpliktelser, for eksempel lovbestemte krav til kjøre- og hviletid, skatteregler og/eller sikkerhet for den ansatte.    

· Effektiv drift (berettiget interesse):  
Arbeidsgiver kan også ha en såkalt berettiget interesse i å lokalisere kjøretøyene. Interessen kan være å effektivisere driften av vognparken for eksempel gjennom driftsplanlegging i sanntid, såkalt flåtestyring.     

· Sikkerhet og sikring:    
Sporingssystem kan også være innført av hensyn til den ansattes sikkerhet eller sikring av varer og kjøretøy.   

Arbeidsgiver plikter å velge en løsning med innebygget personvern, og personvern som standardinnstilling.    

Personvernfunksjon i Autogear    
Autogear har en innebygget personvernfunksjon som vi anbefaler at man benytter for å sikre at private turer kun er synlig for den enkelte sjåfør. Mer informasjon om dette er tilgjengelig under menypunktet “Kundeservice” på autogear.no hvor man i hjelpesidene kan finne fram til følgende artikkel:  
Innstillinger for Personvern – Autogear kjørebok 2.0 

Merk at denne ordningen forutsetter at hver ansatt har en egen bruker i kjøreboken og logger inn og behandler sine turer selv.  
Alle brukere har selv et ansvar for å gjøre seg kjent med de ulike innstillingene, og sette ønsket nivå.     

Avtale om bruk av kjørebok    
De fleste virksomheter inngår avtale om innføring og bruk av elektronisk kjørebok med de ansatte/ansatte representant før systemet tas i bruk. Dette er ikke nødvendig for at de ansatte skal ha sine rettigheter i behold, men det kan allikevel være både nyttig og betryggende både for ansatt og arbeidsgiver.   

Dine rettigheter 
Autogear og Arbeidsgiver har inngått databehandleravtale, for å sikre at personopplysningene behandles i samsvar med de til enhver tid gjeldende kravene i henhold til personvernregelverket.  

Som ansatt og bruker av kjøretøy med elektronisk kjørebok har du en rekke rettigheter etter personvernregelverket. Hvilke opplysninger som samles inn om deg, informasjon om hvordan du ber om innsyn, retting, sletting eller andre henvendelser fås ved å kontakte oss eller din arbeidsgiver.   
Les mer om hvordan vi behandler og beskytter dine personopplysninger her:  
Autogear Privacy Policy


En av våre rådgivere svarer gjerne på dine spørsmål om personvern  
Tlf. 21 08 02 60 eller kontakt@autogear.no 

